पाएं अपने शहर की ताज़ा ख़बरें और फ्री ई-पेपरडाउनलोड करें
प्रशासन की संयुक्त टीम ने गुरुवार को ज्यादा सख्त रुख अपनाया। स्थानीय बोहरा बाजार में लॉकडाउन का उल्लंघन करते पाए गए 5 कपड़ा व्यापारी के खिलाफ एफआईआर दर्ज की गई। दल कार्रवाई करने के बाद आगे बढ़ गया तो मोहल्ले के कुछ लोग आपस में भिड़ गए। वे एक-दूसरे पर पुलिस को चुगली करने का आरोप लगा रहे थे।
तहसीलदार आरएस चौहान, टीआई तूरसिंह डावर, नोडल अधिकारी वीके बारचे मय अमले के लॉकडाउन का पालन कराने भ्रमण कर रहे थे। इस दौरान जब दल बोहरा बाजार में पहुंचा तो यहां अच्छी चहलपहल दिखी। दुकानदार ग्राहकों को अंदर बिठाकर सामान दे रहे थे।
इस पर कार्रवाई की गई। 5 कपड़ा व्यापारियों पर प्रतिबंध के बाद भी दुकान खोलकर व्यापार करने पर पुलिस द्वारा अपराध पंजीबद्ध किया। कपड़ा व्यापारी सुजेया बोहरा, नीलेश हरसोला धर्मेंद्र हरसोला, यासिन खान, मनोज जैन के खिलाफ प्रकरण दर्ज किया गया। इन दुकानदारों को सख्त हिदायत दी गई कि कोरोना कर्फ्यू के दौरान दुकान नहीं खोलें। दल के मोहल्ले से आगे बढ़ जाने के बाद कुछ लोग आपस में लड़ लिए। बहुत हुज्जतबाजी हुई। तमाशा देखने भारी भीड़ लग गई। किसी ने तहसीलदार को सूचना दे दी। वे वापस लौटकर आए तब तक मामला शांत हो चुका था।
अपील करने आए युवक को भेजा अस्थायी जेल
प्रशासन का संयुक्त दल जब कार्रवाई कर रहा था तब एक युवक अधिकारियों से व्यापारियों को छोड़ने का कहने लगा। वह बोला थोड़ा बहुत धंधा कर रहे हैं क्या परेशानी है। टीआई ने उसे पुलिस मोबाइल में बिठा दिया। कुछ देर पश्चात युवक की मां आई। वह टीआई से बेटे को छोड़ने का कहने लगी। टीआई ने युवक को नहीं छोड़ा। अनिल पिता इजु डामोर (19) सजवानी बड़ी व सचिन पिता मांगीलाल राठौर (20) जवाहर मार्ग राणापुर को अस्थायी जेल भेजा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn